|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 30.janvārī** | **Nr. GND/2025/56** |
|  | **(protokols Nr.3; 50.p.)** |

**Par izmaiņām Gulbenes novada pašvaldības interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas sastāvā**

Gulbenes novada pašvaldībā 2025.gada 20.janvārī saņemts Gulbenes novada Izglītības pārvaldes vadītājas Daces Kablukovas 2025.gada 20.janvāra iesniegums (Gulbenes novada pašvaldībā reģistrēts ar Nr.GND/5.10/25/195-K), kurā tiek lūgts iecelt Gulbenes novada pašvaldības interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas locekļa amatā Gulbenes novada vēstures un mākslas muzeja krājuma nodaļas vadītāju Alīnu Kirijenko.

Saskaņā ar Gulbenes novada domes 2021.gada 27.maija nolikuma “Interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas nolikums” 8.punktu Komisijas sastāvu veido pieci locekļi, no kuriem viens ir Komisijas priekšsēdētājs un viens Komisijas priekšsēdētāja vietnieks, ko apstiprina Dome; Komisijas sastāvā iekļauj izglītības pārvaldes iestādes pārstāvjus vai izglītības speciālistu, biedrību, nodibinājumu un citu institūciju un organizāciju pārstāvjus, kuri atbalsta interešu izglītības programmu mērķauditorijas intereses; komisijā neiekļauj ar interešu izglītības programmu īstenošanu saistītās personas.

Saskaņā ar likuma “Par interešu konflikta novēršanu valsts amatpersonu darbībā” 8.1 panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Alīnas Kirijenko amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada vēstures un mākslas muzeja krājuma nodaļas vadītāja, Gulbenes novada vēstures un mākslas muzeja Krājuma komisijas priekšsēdētāja un Gulbenes novada pašvaldības interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otrās daļas 1.un 3.punktu, 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1 panta piektās daļas 1. un 2.punktu, izvērtējot konstatētos faktiskos apstākļus, secināms, ka Alīnas Kirijenko amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas nolikuma 8.punktu, likuma “Par interešu konflikta novēršanu valsts amatpersonu darbībā” 4.panta otrās daļas 1.un 3.punktu, 7.panta sestās daļas 2.punktu, 8.1 panta piektās daļas 1. un 2.punktu, atklāti balsojot: ar 11 balsīm "Par" (Aivars Circens, Anatolijs Savickis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1.IEVĒLĒT Gulbenes novada vēstures un mākslas muzeja krājuma nodaļas vadītāju Alīnu Kirijenko, Gulbenes novada pašvaldības interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas locekļa amatā ar 2025.gada 1.februāri.

2. ATĻAUT Alīnai Kirijenko savstarpēji savienot šādus amatus pašvaldībā – Gulbenes novada vēstures un mākslas muzeja krājuma nodaļas vadītāja, Gulbenes novada vēstures un mākslas muzeja Krājuma komisiju priekšsēdētāja un Gulbenes novada pašvaldības interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas locekļa amatus.

3. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonu statusa izmaiņām šā lēmuma 1.punktā minētajai personai.

Gulbenes novada pašvaldības domes priekšsēdētāja vietniece G.Švika